  Майя Бывальцева «Калашников» концернлэн музеез 10-тӥ инвожоез усьтэм ӧсъёсын нуналэн ялӥз. Ижкарын улӥсьёс но куноос отысь адӟытонъёсты дунтэк учкыны быгатозы. Ужрад Ижын пыӵал тӥрлык поттон завод кылдэм дырысен 210 ар но музейлы 190 ар тырмонлы сӥземын. Со сярысь ивортэ Концернлэн пресс-службаез. Музейын Ижысь заводлэн кык дауръем историез возьматэмын, озьы ик Михаил Калашниковлэн улон-вылонэзлы сӥзем экспозициосты адӟыны луоз. Ужъюртлэн бичетаз 350-лэсь трос ожгар, пӧйшуран но спорт пыӵал тӥрлыкъёс, ас вакытаз предприятиын поттэм 30 пала мотоциклъёс. Музейлэн юртаз пӧртэм аръёсы коньдон возён инты но гауптвахта, пӧран инты сиськонниен но лесничество ужазы. 10-тӥ инвожое музей 8 час 30 минутысен 16 час 30 минутозь ужалоз. Со интыяськемын Свердлов урамысь 32 номеро юртын (Пыӵал тӥрлык поттӥсьёслэн площадьзы). Тегъёс: Мерлык Лулчеберет Ижкар Музей Удмуртия  